ddrg/super_eurlex huggingface dataset:
Úradný vestník L 131 , 17/05/1986 S. 0047 - 0047

Fínske špeciálne vydanie: Kapitola 2 Zväzok 4 S. 0116

Švédske špeciálne vydanie: Kapitola 2 Zväzok 4 S. 0116



Rozhodnutie Rady zo 6. mája 1986 o pristúpení Európskeho hospodárskeho spoločenstva k Dohode o prepustení lekárskeho, chirurgického a laboratórneho zariadenia bezplatne zapožičaného nemocniciam a iným zdravotníckym zariadeniam na diagnostické alebo liečebné účely do režimu dočasné použitie s úplným oslobodením od dovozného cla (86/181/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrh Komisie, keďže články 1 a 2 Dohody o prepustení lekárskeho, chirurgického a laboratórneho zariadenia bezplatne zapožičaného nemocniciam a iným zdravotníckym zariadeniam na diagnostické alebo liečebné účely do režimu dočasné použitie s úplným oslobodením od dovozného cla, vypracovanej z iniciatívy Rady Európy, stanovujú, že každá zmluvná strana poskytuje všetky možné úľavy na prepustenie uvedeného zariadenia, ktoré im poskytne k dispozícii iná zmluvná strana, do režimu dočasné použitie s úplným oslobodením od dovozného cla; keďže všetky autonómne či zmluvné výnimky zo Spoločného colného sadzobníka patria do oblasti pôsobnosti spoločenstva; keďže vstup do platnosti dodatkového protokolu, ktorým sa spoločenstvu umožňuje stať sa zmluvnou stranou uvedenej dohody, umožňuje spoločenstvu vykonávať právomoc v tejto oblasti; keďže výnimky ustanovené uvedenou dohodou sú už stanovené v pravidlách spoločenstva o dočasnom dovoze; keďže spoločenstvo by sa preto malo stať zmluvnou stranou uvedenej dohody, ROZHODLA TAKTO: Článok 1 Pristúpenie spoločenstva k dohode o prepustení lekárskeho, chirurgického a laboratórneho zariadenia bezplatne zapožičaného nemocniciam a iným zdravotníckym zariadeniam na diagnostické alebo liečebné účely do režimu dočasné použitie s úplným oslobodením od dovozného cla sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. V Bruseli 6. mája 1986 Za Radu predseda P. H. van Zeil --------------------------------------------------
Úradný vestník L 162 , 18/06/1986 S. 0033 - 0033

Fínske špeciálne vydanie: Kapitola 11 Zväzok 11 S. 0261

Švédske špeciálne vydanie: Kapitola 11 Zväzok 11 S. 0261



Rozhodnutie Rady z 9. júna 1986 o pristúpení spoločenstva k Medzinárodnému dohovoru o zachovaní atlantických tuniakov, zmenenému a doplnenému protokolom pripojeným k záverečnému aktu z konferencie splnomocnených zástupcov zmluvných štátov k dohovoru podpísanému v Paríži 10. júla 1984 (86/238/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže je potrebný medzinárodní predpis riadenia a zachovania silno sťahovavých druhov živočíchov v Atlantickom oceáne a priľahlých moriach; keďže na tieto účely bol 14. mája 1966 podpísaný Medzinárodný dohovor o zachovaní atlantických tuniakov a vstúpil do účinnosti 21. marca 1969; keďže 10. júla 1984 na záver konferencie splnomocnených zástupcov zmluvných štátov Medzinárodného dohovoru o zachovaní atlantických tuniakov bol podpísaný záverečný akt, ku ktorému je pripojený protokol, ktorým sa mení a dopĺňa dohovor, aby sa tak umožnilo pristúpenie spoločenstva k uvedenému dohovoru; keďže protokol musia schváliť, ratifikovať alebo prijať všetky zmluvné strany dohovoru; keďže protokol vstupuje do účinnosti v 30. deň nasledujúci po uložení poslednej listiny o schválení, ratifikácii alebo prijatí u generálneho riaditeľa Organizácie pre výživu a poľnohospodárstvo Organizácie Spojených národov; keďže spoločenstvo musí pristúpiť k dohovoru, aby bolo zmluvnou stranou počínajúc dňom vstupu do účinnosti tohto protokolu, ROZHODLA TAKTO: Článok 1 Pristúpenie Európskeho hospodárskeho spoločenstva k Dohovoru o zachovaní atlantických tuniakov, zmenenému a doplnenému protokolom pripojeným k záverečnému aktu z konferencie splnomocnených zástupcov zmluvných štátov k dohovoru podpísanému v Paríži 10. júla 1984, sa týmto schvaľuje. Text dohovoru, záverečného aktu a pripojeného protokolu sú pripojené k tomuto rozhodnutiu. Článok 2 Predseda Rady uloží listinu o pristúpení u generálneho riaditeľa Organizácie pre výživu a poľnohospodárstvo Organizácie Spojených národov podľa článku XIV odsekov 2 a 4 uvedeného dohovoru [3]. V Luxemburgu 9. júna 1986 Za Radu predseda G. M. V. van Aardenne [1] Ú. v. ES C 349, 31.12.1985, s. 1. [2] Ú. v. ES C 68, 24.3.1986, s. 166. [3] Dátum vstupu do účinnosti dohovoru týkajúceho sa spoločenstva uverejní v Úradnom vestníku Európskych spoločenstiev generálny tajomník Rady. --------------------------------------------------
Úradný vestník L 328 , 22/11/1986 S. 0038 - 0038

Fínske špeciálne vydanie: Kapitola 2 Zväzok 4 S. 0138

Švédske špeciálne vydanie: Kapitola 2 Zväzok 4 S. 0138



Rozhodnutie Rady z 15. septembra 1986 o uzavretí dohody vo forme výmeny listov o nepoľnohospodárskych a spracovaných poľnohospodárskych produktoch, na ktoré sa nevzťahuje dohoda medzi Európskym hospodárskym spoločenstvom a Švajčiarskou konfederáciou (86/553/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na odporúčanie Komisie, keďže je nevyhnutné schváliť dohodu vo forme výmenných listov o nepoľnohospodárskych a spracovaných poľnohospodárskych produktoch, na ktoré sa nevzťahuje dohoda medzi Európskym hospodárskym spoločenstvom a Švajčiarskou konfederáciou, s cieľom zohľadniť pristúpenie Španielskeho kráľovstva a Portugalskej republiky do spoločenstva, ROZHODLA TAKTO: Článok 1 Dohoda vo forme výmenných listov o nepoľnohospodárskych a spracovaných poľnohospodárskych produktoch, na ktoré sa nevzťahuje dohoda medzi Európskym hospodárskym spoločenstvom a Švajčiarskou konfederáciou sa týmto schvaľuje v mene spoločenstva. Text výmenných listov je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 15. septembra 1986 Za Radu predseda G. Howe --------------------------------------------------
Úradný vestník L 337 , 29/11/1986 S. 0120 - 0120

Fínske špeciálne vydanie: Kapitola 2 Zväzok 4 S. 0157

Švédske špeciálne vydanie: Kapitola 2 Zväzok 4 S. 0157



Rozhodnutie Rady z 15. septembra 1986 o uzavretí Dodatkového protokolu k Dohode medzi Európskym hospodárskym spoločenstvom a Švajčiarskou konfederáciou v náväznosti na pristúpenie Španielskeho kráľovstva a Portugalskej republiky k spoločenstvu (86/573/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže je potrebné schváliť Dodatkový protokol k Dohode medzi Európskym hospodárskym spoločenstvom a Švajčiarskou konfederáciou [1] podpísanej v Bruseli 22. júla 1973 s cieľom zohľadniť pristúpenie Španielskeho kráľovstva a Portugalskej republiky k spoločenstvu, ROZHODLA TAKTO: Článok 1 Dodatkový protokol k Dohode medzi Európskym hospodárskym spoločenstvom a Švajčiarskou konfederáciou v náväznosti na pristúpenie Španielskeho kráľovstva a Portugalskej republiky k spoločenstvu sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady predloží oznámenie stanovené v článku 18 protokolu. [2] Článok 3 Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. V Bruseli 15. septembra 1986 Za Radu predseda G. Howe [1] Ú. v. ES L 300, 31.12.1972, s. 189. [2] Generálny sekretariát Rady uverejní deň vstupu protokolu do platnosti v Úradnom vestníku Európskych spoločenstiev. --------------------------------------------------
Úradný vestník L 018 , 24/01/1986 S. 0039 - 0039

Fínske špeciálne vydanie: Kapitola 11 Zväzok 11 S. 0240

Švédske špeciálne vydanie: Kapitola 11 Zväzok 11 S. 0240



Rozhodnutie Rady z 20. januára 1986, ktorým sa prijíma v mene spoločenstva odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní (86/6/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrh Komisie, keďže odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní môže byť spoločenstvom prijaté s okamžitou účinnosťou, ROZHODLA TAKTO: Článok 1 Odporúčanie Výboru pre colnú spoluprácu zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní sa týmto prijíma v mene spoločenstva s okamžitou účinnosťou. Text odporúčania je prílohou tohto rozhodnutia. Článok 2 Predseda Rady sa týmto splnomocňuje poverením osoby splnomocnenej oznámením prijatia odporúčania, uvedeného v článku 1, spoločenstvom generálnemu tajomníkovi Výboru pre colnú spoluprácu s okamžitou účinnosťou. V Bruseli 20. januára 1986 Za Radu predseda G. Braks -------------------------------------------------- ODPORÚČANIE VÝBORU PRE COLNÚ SPOLUPRÁCU zo 16. júna 1982 týkajúce sa deklarovania tovarovej produkcie pomocou osobných počítačov alebo automatických tlačiarní VÝBOR PRE COLNÚ SPOLUPRÁCU Sa snaží uľahčiť vypĺňanie formalít v medzinárodnom obchode a umožniť deklarantom maximálne využitie moderných metód na predkladanie dokumentov v medzinárodnom obchode, vezmúc do úvahy, že technológie na spracovanie dát umožňujú deklarantom pripravovať pomocou počítačov a automatických tlačiarní na predtlačených formulároch alebo na čistom papieri deklarácie tovarov, ktoré sú zhodné s oficiálnymi vzormi určenými colnými alebo inými kompetentnými orgánmi, odporúča, aby štáty, bez ohľadu na to, či sú alebo nie sú členmi Rady, colných alebo hospodárskych únií udelili deklarantom za predpokladov stanovených colnými alebo inými kompetentnými orgánmi autorizáciu na tvorbu tovarových deklarácií pomocou počítačov alebo automatických tlačiarní na predtlačených formulároch alebo čistom papieri. Takáto autorizácia by bola hlavnou podmienkou, aby deklarácia spracovaná týmto spôsobom bola považovaná za zhodnú s oficiálnym vzorom podľa colných alebo iných kompetentných orgánov, dožiadané štáty, bez ohľadu na to, či sú alebo nie sú členmi Rady, colných alebo hospodárskych únií, ktoré prijali toto odporúčanie, upovedomia generálneho tajomníka o dátume začatia uplatňovania odporúčania a o podmienkach uplatňovania. Generálny tajomník posunie túto informáciu colným orgánom všetkých členov. Súčasne ju odovzdá colným orgánom nečlenov alebo colných a hospodárskych únií, ktoré prijali toto odporúčanie. --------------------------------------------------
Official Journal L 282 , 03/10/1986 P. 0031 - 0032

Finnish special edition: Chapter 3 Volume 22 P. 0009

Swedish special edition: Chapter 3 Volume 22 P. 0009



ROZHODNUTIE KOMISIE z 19. septembra 1986, ktorým sa mení a dopĺňa rozhodnutie 81/92/EHS, pokiaľ ide o zoznam zariadení v Uruguaji, schválených pre dovoz čerstvého mäsa do spoločenstva (86/485/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, ošípaných a čerstvého mäsa z tretích krajín[1], naposledy zmenenú a doplnenú nariadením (EHS) č. 3768/85[2], najmä na jej články 4 ods. 1 a 18 ods. 1, keďže zoznam zariadení v Uruguaji schválených pre dovoz čerstvého mäsa do spoločenstva bol pôvodne zostavený rozhodnutím Komisie, ktoré bolo zmenené a doplnené a uverejnené rozhodnutím 81/92/EHS[3], naposledy zmeneným a doplneným rozhodnutím 86/147/EHS[4]; keďže pravidelná inšpekcia podľa článku 5 smernice 72/462/EHS a článku 3 ods. 1 rozhodnutia Komisie 86/474/EHS z 11. septembra 1986 o inšpekciách na mieste, ktoré sa majú vykonávať v súvislosti s dovozom hovädzieho dobytka, ošípaných a čerstvého mäsa z nečlenských krajín[5], ukázala, že úroveň hygieny v jednom zariadení sa od poslednej inšpekcie zmenila; keďže zoznam zariadení by sa preto mal zmeniť a doplniť; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 81/92/EHS sa týmto nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 19. septembra 1986 Za Komisiu Frans ANDRIESSEN podpredseda PRÍLOHA ZOZNAM ZARIADENÍ Č. schválenia Zariadenie Adresa I. HOVÄDZIE MÄSO Bitúnky a rozrábkarne 2 Frigorífico Colonia Tarariras, Colonia 3 Frigorífico Carrasco Paso Carrasco, Canelones 8 Frigorífico Canelones Canelones, Canelones 12 Frigorífico Tacuarembo Tacuarembo 20 Frigorífico Comargen Las Piedras, Canelones 55 Frigorífico Elbio Pérez Rodríguez San José 106 Frigorífico Inprogan La Paz, Canelones 344 Frigorífico San Jacinto San Jacinto, Canelones 394 Frigorífico Cybaran Salto II. OVČIE MÄSO Bitúnky a rozrábkarne 8 Frigorífico Canelones Canelones, Canelones 20 Frigorífico Comargen Las Piedras, Canelones 106 Frigorífico Inprogan La Paz, Canelones 344 Frigorífico San Jacinto San Jacinto, Canelones 394 Frigorífico Cybaran Salto III. KONSKÉ MÄSO Bitúnky a rozrábkarne 303 Frigorífico Clay Pando, Canelones IV. CHLADIARENSKÉ SKLADY 10 Frigorífico Modelo Planta Propios, Montevideo 77 Sire, Pearol Montevideo 87 Frigorífico Santos Arbiza Montevideo 175 Frigorífico Corfrisa Las Piedras, Canelones 903 Frigorífico Hacer Montevideo [1] Ú. v. ES L 302, 31.12.1972, s. 28. [2] Ú. v. ES L 362, 31.12.1985, s. 8. [3] Ú. v. ES L 58, 5.3.1981, s. 43. [4] Ú. v. ES L 112, 29.4.1986, s. 41. [5] Ú. v. ES L 279, 30.9.1986, s. 55.
Úradný vestník L 327 , 22/11/1986 S. 0050 - 0050

Fínske špeciálne vydanie: Kapitola 3 Zväzok 22 S. 0062

Švédske špeciálne vydanie: Kapitola 3 Zväzok 22 S. 0062



Rozhodnutie Komisie z 12. decembra 1986, ktoré mení a dopĺňa rozhodnutie 81/675/EHS, ktoré stanovuje, že určité spôsoby uzavierania sú "spôsoby na jedno použitie" v zmysle, inter alia, smerníc Rady 66/401/EHS a 69/208/EHS (86/563/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 86/155/EHS [2], a najmä na jej článok 9 ods. 1, so zreteľom na smernicu Rady 69/208/EHS z 30. júna 1969 o obchodovaní s osivom olejnín a osivom priadnych rastlín [3], naposledy zmenenú a doplnenú smernicou 86/155/EHS, a najmä na jej článok 9 ods. 1, keďže rozhodnutie Komisie 81/675/EHS [4] stanovilo, že určité spôsoby uzavierania na trhu s osivom a sadbou sú "spôsoby na jedno použitie" v zmysle niektorých smerníc Rady, vrátane smernice 66/401/EHS a smernice 69/208/EHS; keďže bolo vtedy zrejmé, že používanie jedného z dotyčných systémov, ktorý bol vtedy určený výhradne pre obilné osivá, by malo klesať v prospech nových spôsobov a malo by byť znovu posúdené po piatich rokoch; keďže skúsenosti preukázali, že daný spôsob poskytuje dostatočnú záruku účinnosti a naviac by mal byť tiež považovaný za "spôsob na jedno použitie" v zmysle smernice 66/401/EHS a smernice 69/208/EHS pre osivá niektorých druhov krmovín a olejnín a priadnych rastlín; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 V čl. 1 ods. 2 rozhodnutia 81/675/EHS sa slová "v zmysle čl. 9 ods. 1 smernice 66/402/EHS:" nahrádzajú takto: "v zmysle: - smernice 66/401/EHS, pokiaľ ide o nasledujúce druhy: Lupinus albus, Lupinus angustifolius, Lupinus luteus, Pisum sativum, Vicia faba, Vicia pannonica, Vicia sativa, Vicia villosa; - smernice 66/402/EHS; - smernice 69/208/EHS, pokiaľ ide o nasledujúce druhy: Arachis hypogaea, Glycine max., Gossypium spp., Helianthus annuus:" . Článok 2 Toto rozhodnutie je adresované členským štátom. V Bruseli 12. novembra 1986 Za Komisiu Frans Andriessen podpredseda [1] Ú. v. ES 125, 11.7.1966, s. 2298/66. [2] Ú. v. ES L 118, 7.5.1986, s. 23. [3] Ú. v. ES L 169, 10.7.1969, s. 3. [4] Ú. v. ES L 246, 29.8.1981, s. 26. --------------------------------------------------
Úradný vestník L 233 , 20/08/1986 S. 0019 - 0021

Fínske špeciálne vydanie: Kapitola 3 Zväzok 21 S. 0252

Švédske špeciálne vydanie: Kapitola 3 Zväzok 21 S. 0252



Rozhodnutie Komisie z 29. júla 1986, ktorým sa stanovuje vzor osvedčenia o pôvode čistokrvných plemenných zvierat hovädzieho dobytka a údaje, ktoré majú byť v osvedčení uvedené (86/404/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/504/EHS z 25. júla 1977 o čistokrvných plemenných zvieratách hovädzieho dobytka [1], naposledy zmenenú a doplnenú nariadením (EHS) č. 3768/85 [2], najmä na jej článok 5 a piatu zarážku článku 6 ods. 1, keďže podľa článku 5 smernice 77/504/EHS je úlohou Komisie určiť, v súlade s postupom stanoveným v článku 8 uvedenej smernice, vzor osvedčenia, ktorý sprevádza čistokrvné plemenné zvieratá hovädzieho dobytka pri obchode v rámci spoločenstva; keďže podľa piatej zarážky článku 6 ods. 1 uvedenej smernice je úlohou Komisie určiť, v súlade s postupom stanoveným v článku 8 uvedenej smernice, údaje, ktoré majú byť uvedené na osvedčení o pôvode, ktoré sprevádza čistokrvné plemenné zvieratá hovädzieho dobytka pri obchode v rámci spoločenstva; keďže samotné osvedčenie nie je nutné vystavovať v prípade, že údaje uvedené v tomto rozhodnutí sú už uvedené v pôvodnej dokumentácii čistokrvného zvieraťa hovädzieho dobytka pri obchode v rámci spoločenstva; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 1. V osvedčení o pôvode čistokrvných plemenných zvierat hovädzieho dobytka musia byť uvedené tieto údaje: - vydávajúci orgán; - názov plemennej knihy; - číslo zápisu v plemennej knihe; - dátum vystavenia; - systém identifikácie; - identifikácia; - dátum narodenia; - plemeno; - pohlavie; - meno a adresa chovateľa; - meno a adresa majiteľa; - pôvod +++++ TIFF +++++ 2. Výsledky výkonnostných testov a výsledky stanovenia genetickej hodnoty zvieraťa, jeho rodičov a prarodičov, s údajom o pôvode, musia byť zreteľne uvedené a byť priložené k osvedčeniu alebo v ňom musia byť priamo uvedené. Článok 2 Údaje ustanovené v článku 1 môžu byť uvedené: 1. v osvedčení o pôvode podľa vzoru v prílohe; 2. v dokumentácii, ktorá sprevádza čistokrvné plemenné zviera. V takomto prípade, príslušné orgány vyvážajúceho členského štátu musia vydať osvedčenie, že údaje stanovené v článku 1 sú v tejto dokumentácii uvedené touto poznámkou: "Dolupodpísaný potvrdzuje, že táto dokumentácia obsahuje údaje uvedené v článku 1 rozhodnutia Komisie 86/404/EHS". Článok 3 Toto rozhodnutie je adresované členským štátom. V Bruseli 29. júla 1986 Za Komisiu Frans Andriessen podpredseda [1] Ú. v. ES L 206, 12.8.1977, s. 8. [2] Ú. v. ES L 362, 31.12.1985, s. 8. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 101 , 17/04/1986 S. 0040 - 0040

Fínske špeciálne vydanie: Kapitola 3 Zväzok 20 S. 0191

Švédske špeciálne vydanie: Kapitola 3 Zväzok 20 S. 0191



Rozhodnutie Komisie z 11. marca 1986, ktorým sa mení a dopĺňa rozhodnutie 83/471/EHS o Kontrolnom výbore spoločenstva pre uplatňovanie stupnice pre klasifikáciu jatočne opracovaných tiel dospelého hovädzieho dobytka (86/131/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1208/81 z 28. apríla 1981, ktorým sa určuje stupnica spoločenstva pre klasifikáciu jatočne spracovaných tiel dospelého hovädzieho dobytka [1], najmä na štvrtý odsek jeho článku 5, keďže rozhodnutím Komisie 83/471/EHS [2], naposledy zmeneným a doplneným rozhodnutím 84/375/EHS [3], sa ustanovujú pravidlá, ktoré sa uplatňujú na kontroly na mieste vykonávané Kontrolným výborom spoločenstva podľa článku 5 nariadenia (EHS) č. 1208/81; keďže v dôsledku rozšírenia spoločenstva na jednej strane a na základe skúseností na strane druhej by sa tieto pravidlá mali zmeniť, najmä pokiaľ ide o zloženie výboru a frekvenciu kontrol na mieste; keďže rozhodnutie 83/471/EHS by sa preto malo zmeniť a doplniť; keďže opatrenia stanovené v tomto rozhodnutí sú v súlade so stanoviskom Riadiaceho výboru pre hovädzie a teľacie mäso, PRIJALA TOTO ROZHODNUTIE: Článok 1 Rozhodnutie 83/471/EHS sa týmto mení a dopĺňa takto: 1. K druhému pododseku článku 2 ods. 1 sa dopĺňajú slová "a špecifického charakteru práce, ktorá sa má vykonávať". 2. V článku 2 ods. 2: a) v prvej vete sa slová "šesť členov" nahrádzajú slovami "deväť členov", b) v prvej zarážke sa slová "dvaja odborníci Komisie" nahrádzajú slovami "traja odborníci Komisie", c) štvrtá zarážka sa vypúšťa, d) dopĺňa sa táto zarážka: "— traja odborníci z ostatných členských štátov". 3. Článok 3 ods. 2 sa nahrádza takto: "2. Kontroly na mieste sa vykonávajú aspoň každé dva roky v každom členskom štáte a môžu po nich prípadne nasledovať doplnkové návštevy. Pri uvedených návštevách môže byť počet členov výboru nižší. Program kontrolných návštev vypracuje Komisia po konzultácii s členskými štátmi. Predstavitelia navštevovaných členských štátov sa môžu kontrol zúčastňovať." 4. V článku 3 ods. 4 sa slová "najneskôr tri týždne pred každou návštevou" sa nahrádzajú slovami "čo najskôr pred každou návštevou". Článok 2 Toto rozhodnutie je adresované členským štátom. V Bruseli 11. marca 1986 Za Komisiu Frans Andriessen podpredseda [1] Ú. v. ES L 123, 7.5.1981, s. 3. [2] Ú. v. ES L 259, 20.9.1983, s. 30. [3] Ú. v. ES L 196, 26.7.1984, s. 53. --------------------------------------------------
Úradný vestník L 328 , 22/11/1986 S. 0076 - 0076



Rozhodnutie Rady z 15. septembra 1986 o uzatvorení dohôd vo forme výmenných listov medzi Európskym hospodárskym spoločenstvom a Nórskym kráľovstvom o poľnohospodárstve a rybárstve (86/557/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na odporúčanie Komisie, keďže je nevyhnutné schváliť dohody vo forme výmenných listov medzi Európskym hospodárskym spoločenstvom a Nórskym kráľovstvom o poľnohospodárstve a rybárstve, aby sa tak zohľadnilo pristúpenie Španielskeho kráľovstva a Portugalskej republiky do spoločenstva, ROZHODLA TAKTO: Článok 1 Dohody vo forme výmenných listov medzi Európskym hospodárskym spoločenstvom a Nórskym kráľovstvom o poľnohospodárstve a rybárstve sa týmto v mene spoločenstva schvaľujú. Znenie výmenných listov je pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohôd tak, aby zaväzovala spoločenstvo. V Bruseli 15. septembra 1986 Za Radu predseda G. Howe --------------------------------------------------